কসর তুবা

কসর তুবা জর্ডানের আম্মান গভর্নরেটে অবস্থিত একটি ৮ম শতাব্দীর উমাইয়া যুগের দুর্গ বা কাসর।

 ইতিহাস 
এটি জর্ডানের উমাইয়া মরুভূমির দুর্গগুলোর মধ্যে সবচেয়ে দক্ষিণে অবস্থিত। ৭৪৩ খ্রিস্টাব্দে খলিফা দ্বিতীয় আল-ওয়ালিদ তার ছেলে আল-হাকাম এবং উসমানের জন্য এটি নির্মাণ করেছিলেন।Hattstein, M. and Delius, P., Islam: Art and Architecture, Könemann, 2000. p. 72; Fowden, G., Qusayr 'Amra: Art and the Umayyad Elite in Late Antique Syria, University of California Press, 2004 p. 158 এটি প্রাথমিকভাবে দুটি প্রায় ৭০ বর্গ মিটারের আঙিনাযুক্ত ভবন নিয়ে গঠিত হওয়ার কথা ছিল। যেখানে আলংকরিক অর্ধবৃত্তাকার দুর্গ থাকার কথা ছিল।Fowden, G., Qusayr 'Amra: Art and the Umayyad Elite in Late Antique Syria, University of California Press, 2004 p. 164-65 কিন্তু এটির নির্মাণ কাজ কখনো পুরোপুরি সম্পন্ন হয়নি। খলিফা আল-ওয়ালিদের হত্যার পর এটি পরিত্যক্ত হয়ে পড়ে।Petersen, A, Dictionary of Islamic Architecture, Routledge, 2002, p. 239; Meyers, E.M. (ed.), The Oxford Encyclopedia of Archaeology in the Near East, Volume 5, Oxford University Press, 1997, p. 271 
থাম্ব|কসর তুবা
কসর তুবার প্রাসাদটি সম্ভবত খলিফার ছেলেদের বাসস্থান বা শিকারের আবাস হিসেবে ব্যবহৃত হতো, কারণ শিকার করা অভিজাতদের প্রিয় শখ ছিল।Fowden, G., Qusayr 'Amra: Art and the Umayyad Elite in Late Antique Syria, University of California Press, 2004 p. 158; Hansen, I.L. and Wickham, C. (eds) The Long Eighth Century, BRILL, 2000, p. 289Petersen, A, Dictionary of Islamic Architecture, Routledge, 2002, p. 239; Meyers, E.M. (ed.), The Oxford Encyclopedia of Archaeology in the Near East, Volume 5, Oxford University Press, 1997, p. 241 এটি একটি কাফেলা সরাইখানা হিসেবেও কাজ করত।Hansen, I.L. and Wickham, C. (eds) The Long Eighth Century, BRILL, 2000, p. 289  হিজাজের পথ উন্নত করা খলিফার পরিকল্পনার অংশ ছিল। তখন এই অঞ্চলের মধ্য দিয়ে যাতায়াতকারী কাফেলার সংখ্যা উল্লেখযোগ্যভাবে বৃদ্ধি পেয়েছিল।Jordan: Annual, Volume 36, Dāʼirat al-Āthār al-ʻĀmmah, 1992, p. 317 (translated from French) তবে এটিতে অন্যান্য মরুভূমির দুর্গের মতো সাম্রাজ্যিক বৈশিষ্ট্যের অভাব ছিল।Hansen, I.L. and Wickham, C. (eds) The Long Eighth Century, BRILL, 2000, p. 290 যা ইঙ্গিত দেয় এটি স্থায়ী বাসস্থানের পরিবর্তে অস্থায়ী বা মৌসুমী ব্যবহারের জন্য ছিল।

১৮৯৬ সালে এই স্থাপনাটি শিল্প ও স্থাপত্য ইতিহাসবিদদের নজরে আসে। তখন চেক অভিযানকারী অ্যালোইস মুসিল এটি পরিদর্শন করেন।

 বর্ণনা 
এটি আম্মান থেকে প্রায় ১১০ কিলোমিটার দক্ষিণ-পূর্বে একটি প্রত্যন্ত মরুভূমিতে অবস্থিত।Teller, M., Jordan,Rough Guides, 2002, p.4; Maplandia World Gazetteer কাছাকাছি একটি শুকনো নদীখাত ("ওয়াদি") এবং কূপ রয়েছে। এটি পানির উৎস হিসেবে কাজ করে।Petersen, A, Dictionary of Islamic Architecture, Routledge, 2002, p. 239 বর্তমানে এর পশ্চিম অংশটিই টিকে আছে। বেশিরভাগ মরুভূমির দুর্গ পানির উৎসের কাছাকাছি অবস্থিত। কসর  আল-তুবাও এর ব্যতিক্রম নয়। এর কাছেই কূপ রয়েছে। যা একটি শুকনো নদীখাতের ("ওয়াদি") কাছে অবস্থিত। এই স্থানে একটি বাঁধ ও বেশ কয়েকটি কূপও রয়েছে।

অবশিষ্ট ভিত্তি ও স্থাপনাগুলো দেখলে বোঝা যায় যে, বর্তমানে শুধুমাত্র পশ্চিম প্রান্তের অংশ টিকে আছে। এটির দৈর্ঘ্য ১৪০ মিটার ও প্রস্থ ৭২ মিটারের  একটি আয়তাকার ঘের রয়েছে। মূলত এটি দুটি প্রতিসাম্য বেষ্টনী নিয়ে গঠিত। এর প্রত্যেকটির জন্য একটি বিশাল প্রবেশদ্বার রয়েছে । এটি একটি অভ্যন্তরীণ করিডোর দ্বারা সংযুক্ত।  প্রয়োজনে এটিকে বিচ্ছিন্ন করা যেতে পারে।Rogers, M., The spread of Islam, Elsevier-Phaidon, 1976, p. 108 ঘেরা দেয়ালগুলো আধা-গোলাকার দুর্গ দিয়ে শক্তিশালী করা হয়েছে। তবে উত্তর দিকে দুটি প্রবেশদ্বারের দুপাশে বর্গাকার কক্ষ রয়েছে। উত্তর-পশ্চিম অংশটি প্রায় অক্ষত আছে । পশ্চিম দিকে কয়েকটি অংশে পর্দা-দেয়াল টিকে আছে।Petersen, Andrew, Dictionary of Islamic Architecture, Routledge, 2002, p. 239  ওই স্থানে একটি প্রার্থনার স্থানও  রয়েছে।Talgamm T., The Stylistic Origins of Umayyad Sculpture and Architectural Decoration, Part 1, Otto Harrassowitz Verlag, 2004, p. 44

নির্মাণে পোড়া ইট ও পাথর ব্যবহৃত হয়েছে।  ছাদে চোঙ্গাকৃতির খিলান রয়েছে। দরজার উপরের অংশে খোদাইকৃত গোলাপ ফুলের পাতার সাথে জড়িয়ে সূক্ষ্ম নকশা করা হয়েছে।Grabar, O., Holod, R., Knustad, J. and Trousdale, W, City in the Desert,Harvard CMES, 1978, p. 152 এটি উমাইয়া স্থাপত্যের একটি উৎকৃষ্ট উদাহরণ। "লোনলি প্ল্যানেট গাইড" এটিকে "কম পরিচিত দুর্গগুলোর মধ্যে সবচেয়ে চিত্তাকর্ষক" বলে বর্ণনা করেছে।"Jordan- Eastern Desert Attractions," Online: https://www.lonelyplanet.com/jordan/eastern-desert/attractions/qasr-al-tuba/a/poi-sig/1106901/361086

 তথ্যসূত্র 

 বহিঃসংযোগ 
 কাসর আল-তুবা, আর্চনেট ডিজিটাল লাইব্রেরি।
 আমেরিকান সেন্টার অফ রিসার্চের কাসর তুবার ছবি
 কসর তুবা সম্পর্কে একটি সাধারণ ওয়েবসাইট
 কসর তুবা আবিষ্কার সম্পর্কে ওয়েবসাইট 
 কসর তুবা আবিষ্কার সম্পর্কে ওয়েবসাইট

 আরও পড়ুন 

 জোনাথন ব্লুম এবং শিলা ব্লেয়ার (সম্পাদক), গ্রোভ এনসাইক্লোপিডিয়া অফ ইসলামিক আর্ট অ্যান্ড আর্কিটেকচার, [তিন খণ্ডের সেট], অক্সফোর্ড ইউনিভার্সিটি প্রেস, ২০০৯

বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:জর্ডানে উমাইয়া স্থাপত্য
বিষয়শ্রেণী:উমাইয়া প্রাসাদ
বিষয়শ্রেণী:জর্ডানের প্রত্নতত্ত্ব
বিষয়শ্রেণী:৮ম শতাব্দীতে উমাইয়া খিলাফতে প্রতিষ্ঠিত